เงินบาทเทียบดอลฯแข็งค่าเปิด 30.85 บ. หลัง IMF เผยมูลค่าเงินสหรัฐสูงเกินจริง
เงินบาทเทียบดอลฯแข็งค่าเปิด 30.85 บ. หลัง IMF เผยมูลค่าเงินสหรัฐสูงเกินจริง คาดวันนี้แกว่งในกรอบ 30.85-31.00
เงินบาทเทียบดอลฯแข็งค่าเปิด 30.85 บ. หลัง IMF เผยมูลค่าเงินสหรัฐสูงเกินจริง คาดวันนี้แกว่งในกรอบ 30.85-31.00
18 ก.ค. 2562

ผู้สื่อข่าวรายงานว่า นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.85/87 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.92 บาท/ดอลลาร์
โดย วันนี้เงินบาทปรับตัวแข็งค่าจากเมื่อวาน หลังจากที่กองทุนการเงินระหว่างประเทศ (IMF) ระบุว่าดอลลาร์สหรัฐมีมูลค่าสูงเกินจริง เมื่อเทียบกับปัจจัยพื้นฐานทางเศรษฐกิจในระยะใกล้ จึงส่งผลให้เช้านี้ดอลลาร์สหรัฐปรับตัวอ่อนค่าลงเมื่อเทียบกับค่าเงินสกุลหลักอื่นๆ
ขณะที่วันนี้ยังไม่มีปัจจัยที่จะมีผลต่อการเคลื่อนไหวของค่าเงินมากนัก จึงคาดว่าวันนี้เงินบาทจะวิ่งอยู่ในกรอบแคบนักบริหารเงิน คาดว่า วันนี้เงินบาทจะเคลื่อนไหวในกรอบ 30.85-31.00 บาท/ดอลลาร์